Λεξική ικανότητα μονόγλωσσων παιδιών: Διερεύνηση μέσω word association test
Creators: name: Ντάρα, Ουρανία Ηλία
Publisher: name: Aristotle University of Thessaloniki
Year: 2022
Subjects: Νοητικό λεξικό
Έργο λεξικής συσχέτισης
Ελληνική γλώσσα
Mental lexicon
Word association test
Greek language

description: Η παρούσα εργασία έχει ως στόχο να εξετάσει το νοητικό λεξικό των παιδιών που φοιτούν στο Δημοτικό σχολείο με τη μέθοδο του έργου λεξικής συσχέτισης. Το τεστ αποτελούμενο από 48 λέξεις χορηγήθηκε σε 54 παιδιά, φυσικούς ομιλητές της ελληνικής, προκειμένου να διαπιστωθεί αν υπάρχουν ομοιότητες με τα συμπεράσματα αντίστοιχων ερευνών. Ειδικότερα, διερευνάται το είδος των απαντήσεων που επιλέγουν οι μαθητές κάθε τάξης, αν υπάρχει διαφορά στις απαντήσεις που επιλέγουν τα παιδιά με βάση το μέρος του λόγου που ανήκει η λέξη- στόχος, αν αντιμετωπίζουν δυσκολίες σε συγκεκριμένες λέξεις, αν διαδραματίζει ρόλο ο παράγοντας του φύλου και τέλος, αν υπάρχει διασύνδεση των απαντήσεων με εκείνες από το τεστ γενικής νοημοσύνης (Raven’s test), το έργο αντίστροφης ανάκλησης ψηφίων, καθώς και με το εκπαιδευτικό υπόβαθρο των γονιών. Η ανάλυση των δεδομένων με τη βοήθεια πινάκων και γραφημάτων έδειξε μία σαφή προτίμηση των παιδιών προς την κατηγορία «συσχέτιση βάσει σημασίας» μη επιβεβαιώνοντας το βασικό συμπέρασμα προηγούμενων ερευνών, τη συνταγματική - παραδειγματική μετατόπιση, αλλά επιβεβαιώνοντας επιμέρους ζητήματα, όπως για παράδειγμα την επίδραση που φαίνεται στις απαντήσεις των παιδιών όταν η λέξη-στόχος είναι ουσιαστικό, σε αντίθεση με όταν είναι ρήμα. Ειδικότερα, διαπιστώθηκε ότι στην κατηγορία «συσχέτιση βάσει σημασίας» οι απαντήσεις δίνονται κυρίως στα ουσιαστικά, ενώ οι απαντήσεις στην κατηγορία «συσχέτιση βάσει θέσης» δίνονται πρωτίστως στα ρήματα. Σχετικά με το ζήτημα της μεταβλητής του φύλου παρατηρείται πως δεν διαφοροποιεί σε μεγάλο βαθμό τις απαντήσεις των παιδιών, ενώ δεν διαπιστώθηκε διασύνδεση των απαντήσεων με εκείνες από το τεστ γενικής νοημοσύνης και το έργο αντίστροφης ανάκλησης ψηφίων, αλλά ούτε και επίδραση του εκπαιδευτικού υπόβαθρου των γονιών. Τα συμπεράσματα που προέκυψαν συγκρίθηκαν με προηγούμενες έρευνες οι οποίες αναφέρονται και αναλύονται διεξοδικά στο κεφάλαιο με τίτλο «Έρευνες με έργα λεξικής συσχέτισης»
description: The present MA thesis aims to shed light on the mental lexicon of children who are pupils in primary school by means of the method of word association test. The test consists of 48 words and was administered to 54 children, native speakers of Greek, in order to determine whether there are any similarities with the findings of similar surveys. In particular, we investigate the type of answers chosen by the pupils of each class, if there is a difference in the answers chosen by the children based on the part of speech to where the word stimulus belongs, if they have difficulties with specific words, if the factor of gender plays a role and finally if the answers are correlated with those from the Raven's test, the Digit Backwards Task as well as the educational background of the parents. The analysis of the data using tables and graphs showed a clear preference of the children for the category “Meaning-based association”, not confirming the main conclusion of previous studies, namely the syntagmatic - paradigmatic shift, but confirming issues such as the effect shown in the children's answers when the stimulus word is a noun as opposed to when it is a verb. In particular, it was found that in the category “Meaning-based association” the answers are given mainly to the nouns, while the answers in the category “position-based association” are given primarily to the verbs. Regarding the variable of gender, it is observed that it does not significantly differentiate the children's answers. Furthermore, it was found that the answers are not correlated with those from the Raven's test, the Digit Backwards Task or with the educational background of the parents. The conclusions were compared with research that is mentioned in the chapter entitled “Word association tests”